
REFERAT
Privind participarea Consiliului Local în calitate de sustinator al proiectului „Timisoara- istorie si identitate”, realizat de Asociatia Studentilor Europeni- AEGEE
Asociatia Studentilor Europeni- AEGEE din Timişoara a depus solicitarea nr. SC2006-  000674/ 13.01.2006 privind manifestarea „Timisoara- istorie si identitate” in perioada 22 -29 martie 2006.
Proiectul are ca şi obiective generale promovarea istoriei şi patrimoniului oraşului în rândurile studenţilor din centrele universitare mari ale ţării.

AEGEE Timişoara îşi propune prin acest proiect promovarea valorilor culturale, dar şi potenţialul turistic local, plecand de la premisa ca Timişoara are nevoie de o cunoaştere profundă a valorilor multiculturale şi de o recunoaştere la nivel naţional.

AEGEE Timişoara va lansa în premieră acest program de studiu şi cercetare a istoriei locale, ce va fi promovat la nivel naţional prin intermediul studenţilor participanţi din centrele universitare mari ale ţării. În perspectiva integrării României în Uniunea Europeană, Timişoara va deveni un pol de interes şi atracţie nu numai datorită performanţelor sale politice şi economice, dar şi a celor de istorie şi cultură locală. De aceea este foarte important pentru comunitatea locală ca evenimentele, faptele şi personalităţile care au marcat oraşul să fie mult mai bine promovate la nivel naţional (în această primă etapă a proiectului), dar şi la nivel european (cea de-a doua etapă a proiectului). 


Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

2.500 RON, din cap.67.02. „Cultură, recreere şi religie” (67.02.05.02. Servicii recreative si sportive-Tineret).

Detalii referitoare la această manifestare se află în materialul anexat.  

